lv en it lv lv en fr en lv en fr en lv en fi lv lv lv lv lv lv ru lv lv lv lv lv lv lv ca en en en lv lv lv en en lv en lv en lv en en en lv uk fr uk en en en en fa en en en en en en en lv en
March 17, 2014December 26, 20154 Comments on Zolitūdes muižaNotes, Uncategorized
19. gs, trīsverstu Kara karte.
Dzīvojot Zolitūdē šķiet vajadzētu zināt vairāk par šis Rīgas daļas nosaukuma izcelsmi, taču lai arī aptuveni ir skaidrs, ka tas cēlies no Solitūdes muižas nosaukuma, neko par pašu muižu nezināju. Pat tās agrākā atrašanās vieta ir visai miglā tīta. Dažādos vēsturiskām vietām veltītos portālos ir teikts, ka tās galvenā ēka atradusies pie Dubultu ielas, taču vecajās kartēs informācija atšķiras. Arī V.Eihenbaums uzskata, ka tā atradusies starp Ēnu ielu un Mazo Zolitūdes ielu. Tur pat šobrīd ir skaidri saskatāmas vecu koku alejas.
Pat senākajās 18. gadsimta kartēs izskatās, ka muižas galvenā ēka ir pa kreisi no tā ceļa, kas vēlāk kļuva par Zolitūdes ielu (un tagad iet pāri sliedēm).
Protams problēmas izraisa tas, ka muiža ir ļoti sena, un tas, ka tās teritorijas ir bijušas plašas, un vairākkārtīgi mainījušās. Nav saprotams vai kartēs nav iezīmētas tikai vēlākos gados saglabājušās ēkas.
17.gadsimtā muiža saukta par Swanenborgshoff, vēlāk Fītinghofa sieva to nosaukusi ar Solitude. Pazīstama arī ar nosaukumu Bērzmuiža. 18.gadsimta beigās muižā saimniekoja veiksmīgais uzņēmējs un cara valdības padomnieks Oto fon Fītinghofs Šēls, kurš pārvaldīja arī iepriešējā rakstā aprakstīto Anniņmuižu.
Periodikā atradu interesantu tekstu, pieminam šo nosaukumu:
“Nodibinoties padomju varai Rīgā 1919. gadā. Solitūdē nodibināta sava Strādnieku un sīkzemnieku padome un Solitūdes sīkzemnieku izpildkomiteja. Izpildkomiteja atradusies Anniņmuižas pilī. Janvāra vidū nodibināta ari pirmā skola solitūdiešu bērniem. Skola atradusies Solitūdes muižā.”
— Padomju Jaunatne, 1959.02.21
Ņemot vērā, ka daudz gudrāks netiku arī pārlapojot man pieejamās grāmatas un karšu izdevumus, aicinu jebkuru ar kādu papildus informāciju padalīties šī raksta komentāros.
Johans Kristofs Broce Zolitūdes muižu zīmēja šādu
1930. gada karte, kurā arī skaidri iezīmēta muižas galvenā ēka
1941. gada Lufwaffe karte
Ēnas ielas galā, ar skatu uz Mazo zolitūdes ielu, ir šāda aleja. Grūti nobildēt lai saprastu, bet kaut kāda aleja tur ir.
Click to share on Twitter (Opens in new window)
Click to share on Facebook (Opens in new window)
4 thoughts on “Zolitūdes muiža”
March 18, 2014 at 2:13 pm
Oskars Toms Lībers says:
March 28, 2014 at 2:13 pm
Man intersantāki liekas vēlāki laiki – 20. Gadsimta sākumā, līdz Pirmajam pasaules karam Zolitūdē darbojās hipodroms, kas aizņēma lielu platību gar dzelzceļu. Hipodromam ir noteikta nozīme vietējās zirgkopības attīstība – kā vietai zirgu pārbaudēm, sacensībām, taču svarīgāk ir pieminēt tā lomu aviācijas vēsturē, jo Zolitūdes hipodromā notika vieni no pirmajiem lidaparātu izmēģinājumiem Krievijā – ap 1910.gadu.
March 28, 2014 at 2:15 pm
Ir taču arī raksts par Hipodromu 🙂
Leave a Reply Cancel reply
Your email address will not be published. Required fields are marked *
Save my name, email, and website in this browser for the next time I comment.
Notify me of follow-up comments by email.
Notify me of new posts by email.
This site uses Akismet to reduce spam. Learn how your comment data is processed.
Rakstus šeit jau vairāk kā 20 gadus raksta Normunds.